Vrou vas ná moord op haar man | Maroela Media
Tiziano Ciciliato. Foto: Facebook
Ronel Botma (54) en ses ander verdagtes is in hegtenis geneem in verband met die moord op haar man Tiziano Ciciliato (50).
Kol. Leonard Hlathi, woordvoerder van die polisie, sê Botma, Anna Mukwana (51), Dina Mukwana (45), Hendrik Chego (29), Mbuso Khoza (29), Lucas Letesebe (34) en Doctor Tlou (30) het Donderdag in die Middelburg-landdroshof verskyn op aanklag van moord en sameswering tot moord. Beeld het Woensdag berig dat Ciciliato Maandagaand in sy huis in Middelburg vermoor is terwyl Botma en die egpaar se dogter gaan roomys koop het. Hy is met 'n skerp voorwerp in die bors gesteek en vermoedelik gewurg. Hlathi sê dit het intussen aan die lig gekom dat Botma glo vir Anna, die egpaar se huiswerker, en haar suster Dina gevra het om iemand te kry om haar man te vermoor. Die Mukwana-susters het glo die vier manlike verdagtes gekontak waarna hulle glo die moord gepleeg het. Hlathi sê die mans het elektriese toerusting uit die huis gesteel om dit soos 'n gewapende roof te laat lyk. Die verdagtes sal weer op 14 Februarie in die hof verskyn wanneer hulle om borg sal aansoek doen.
Jong ma sterf in ongeluk
Wat makeer mense om sulke dinge te doen wys jou net die Here is nie in hulle lewens nie…p
Ek wonder hoe lank sal dit nog so aangaan voor die doodstraf weer ingebring word? Dit is darem skrikwekkend om te dink dat mens so gewetenloos kan wees en dink jy kan daarmee wegkom. Dit was vir my snaaks dat ma en dogter so laat in die aand alleen gaan roomys koop het. Maar God slaap nie.
Vaderland mense. Hoekom nie net skei. Waarom moor. Wie word die ergste geraak??? Die kinders betaal gewoonlik die duurste prys???
Ek stem saam Trudie die doodstraf is brood nodig!!
Jy beveilig jou huis, alarems, diefwering en dan is dit jou metgesel die een persoon wat jy met jou lewe vertrou, wat booswigte toegang gee tot jou huis, hoe laag kan mens daal, bring die doodstraf terug en maak van hierdie persoon 'n oorbeeld.
Ek was op die begrafnis, het die 14 jarige dogter van haar pa afskeid geneem of 'n partytjie bygewoon, ek kon geen emosie sien nie, nie 'n tikkie simpatie of rou nie, laat mens wonder.